Vår Frelsers gravlund (Haugesund)

Vår Frelsers gravlund i Haugesund ligger på vestsiden av Salhusvegen litt sør for sentrum og ble tatt i bruk i 1911. Dette er byens største gravlund. På gravlunden står et kapell tegnet av Einar Halleland og oppført i 1910–11. Kapellet er senere utvidet mot øst og har fått rom med livssynsnøytral utsmykning ved David Sandved.

På gravlunden er et felt med gravminner over 44 falne allierte soldater (Commonwealth War Graves) samt et «Cross of Sacrifice». Det finnes også et minne over Harald Svend Døsen, som skal ha vært eneste flyver fra Haugesund ved krigsutbruddet, og som falt den 2. mai 1940. På vestsiden av gravlunden er et minnesmerke over folk fra Haugalandet som omkom på havet. For øvrig er minnesmerker over krigsofre å finne andre steder i byen.

Referanser

Eksterne lenker 
 Haugesund kirkelige fellesråd: Gravlundene i Haugesund
 Kart over Vår Frelsers gravlund (Allslekt.no)
 Gravsøk i Haugesund (Ecclesia.no)
 Gravsøk på Vår Frelsers gravlund (Nettgrav.no)

Gravlunder i Rogaland
Byggverk i Haugesund